hotchpotch/miracl-hf-unified huggingface dataset:
రేడియన్
రేడియన్ లేదా సమత్రిజ్యాకోణం అనేది కోణాల కొలత యొక్క ఒక ప్రమాణము. ఇది "rad" అనే చిహ్నంచే సూచించబడుతుంది. చాలా అరుదుగా (వృత్త కొలతకు) అనే చిహ్నంతో కూడా సూచించబడుతుంది. ఈ రేడియన్ ఒకప్పుడు అంతర్జాతీయ ప్రమాణాల పద్ధతి యొక్క అనుబంధ యూనిట్ గా ఉండినది, కాని 1995 లో దీనిని SI యూనిట్ నుంచి తొలగించారు. అయినప్పటికి ప్రస్తుతం దీనిని అంతర్జాతీయ ప్రమాణాల పద్ధతి నుంచి ఉత్పన్నమయిన ప్రమాణముగానే భావిస్తారు.
ఒక "మిల్లీరేడియన్" అనగా ఒక రేడియన్ యొక్క 1/1000 భాగం
ఎక్కువ మంది ప్రజలు డిగ్రీల కంటే రేడియన్లనే గణితం లేదా భౌతికశాస్త్రంలో ఉపయోగిస్తారు, ఎందుకంటే లెక్కించే కొన్ని పద్ధతులలో ముఖ్యంగా త్రికోణమితి మరియు కలన గణితంలో డిగ్రీల కన్నా రేడియన్లను ఉపయోగించడం సులభం. టెలిస్కోప్ లేదా రైఫిల్ స్కోప్ ద్వారా చూసే వ్యక్తులు వారు చూసే దూరాలను వివరించడానికి తరచుగా మిల్లీరేడియన్లను ఉపయోగిస్తారు. ఈ కొలత ప్రమాణమును ప్రపంచ ప్రసిద్ధిగాంచిన వీడియో గేమ్‌లలో భౌతికశాస్త్ర సంబంధమైన ద్రవ్యరాశి ప్రభావము కొరకు తరచుగా ఉపయోగిస్తారు.
1 రేడియన్ అనేది దాదాపు 57.3° లకు సమానం. ఇక్కడ ఒక సంపూర్ణ వృత్తంలో 2π రేడియన్స్ (సుమారు 6.28 రేడియన్స్) ఉంటాయి.
ఈ క్రింది ఫార్ములా డిగ్రీల నుంచి రేడియన్లలోకి మార్చుటకు
లేదా:
ఇలా కూడా చెప్పవచ్చు:
కిరీటి దామరాజు
కిరీటి దామరాజు ఒక తెలుగు నటుడు. ఉయ్యాల జంపాల సినిమాతో గుర్తింపు వెండితెరపై గుర్తింపు సాధించాడు. ఉన్నది ఒకటే జిందగీ, చల్ మోహన రంగ వంటి చిత్రాల్లో నటించాడు. ఇతను సాఫ్ట్ వేర్ ఇంజనీరుగా పనిచేస్తూ తర్వాత నటుడిగా మారాడు. బిగ్ బాస్ తెలుగు రెండవ సీజన్ లో పాల్గొన్నాడు. 21వ రోజు బయటకు వచ్చేశాడు.
కిరీటి 1986, జనవరి 13 న హైదరాబాదులో జన్మించాడు. వీరిది మధ్యతరగతి కుటుంబం. తల్లి గృహిణి. ఇతనికి ఒక అక్క ఉంది. పదో తరగతి దాకా సెయింట్ పాల్ హైస్కూల్లో చదివాడు. ఎస్. ఆర్. ఎం జూనియర్ కళాశాలలో ఇంటర్మీడియట్ పూర్తి చేశాడు. హైదరాబాదులోని మాటూరి వెంకట సుబ్బారావు ఇంజనీరింగ్ కళాశాలలో ఎలక్ట్రికల్ ఇంజనీరింగ్ చదివి హైదరాబాదు, బెంగళూరులో ఐటీ సంస్థల్లో ఉద్యోగం చేశాడు. ఉద్యోగం చేస్తూనే బెంగుళూరులోని కొన్ని నాటక సమాజాల కార్యక్రమాల్లో పాల్గొనేవాడు. తర్వాత కొద్ది రోజులు ఉద్యోగం చేసుకుంటూ ఖాళీ సమయాల్లో నటించేవాడు. తర్వాత ఉద్యోగానికి రాజీనామా ఇచ్చి పూర్తి స్థాయి నటుడిగా మారాడు.
కిరీటి లఘు చిత్రాలతో తన కెరీర్ ప్రారంభించాడు. "ఒంటిగంట", "అనుకోకుండా" అతనికి మొదట్లో పేరు తెచ్చిన లఘుచిత్రాలు.
జొన్నలగడ్డ లలితాదేవి
జొన్నలగడ్డ లలితాదేవి ఒక తెలుగు నవలా రచయిత్రి. ఈమె నవలలు, కథలు యువ, ప్రగతి, రచన, ఆంధ్రపత్రిక, ఆంధ్రప్రభ, జ్యోతి, యువమిత్ర, చిత్ర, ఆంధ్రజ్యోతి, మహిళ, అమృతకిరణ్, చిరుజల్లు, నివేదిత, వనితాజ్యోతి, తెలుగు వెలుగు వంటి అనేక పత్రికలలో ప్రచురితమయ్యాయి. 
ఈమె 1949, జూలై 22న జన్మించింది. బి.ఎ.వరకు చదువుకున్నది. ఈమె వందకు పైగా నవలలు, 60 కథలు, నాటికలు, 200లకు పైగా వ్యాసాలు వివిధ దిన, వార, మాసపత్రికలకు రచించింది. ఈమె నవలలు కొన్ని కన్నడ భాషలోనికి అనువదించబడ్డాయి.కథా నిలయంలో లభ్యమౌతున్న కథల జాబితా
వాటెల్ (సినిమా)
వాటెల్ (Vatel) 2000వ సంవత్సరంలో విడుదలైన ఫ్రెంచ్ చారిత్రాత్మక చిత్రం. రోలాండ్ జోఫే దర్శకత్వం వహించిన ఈ చిత్రంలో గెరార్డ్ డిపార్డ్యూ, ఉమా థుర్మాన్, టిమ్ రోత్, తిమోతి స్పాల్, జూలియన్ గ్లోవర్ మరియు జూలియన్ సాండ్స్ తదితరులు నటించారు. 17 వ శతాబ్దపు ఫ్రెంచ్ చెఫ్ ఫ్రాంకోయిస్ వాటెల్ జీవితం ఆధారంగా రూపొందించిన ఈ చిత్రం, ఉత్తమ ఆర్ట్ డైరెక్షన్ విభాగంలో అకాడమీ అవార్డుకు నామినేట్ చేయబడింది. ఈ చిత్రం 2000 కేన్స్ ఫిలిం ఫెస్టివల్ లో తొలిసారిగా ప్రదర్శితమైనది.
1671లో ఫ్రాంకో-డచ్ యుద్ధ కారణంగా ఆర్థిక సంక్షోభంలో ఉన్న లూయిస్ గ్రాండ్ కొండే రాజ్యంలోని చెటెవ్ డి చన్టిలీలో జరుగుతున్న మూడు రోజుల ఉత్సవాలకు కింగ్ లూయిస్ XIV అతిథిగా విచ్చేస్తాడు. కింగ్ లూయిస్ XIVను ఆకట్టుకోవడానికి తక్కువ వ్యయంలో కార్యక్రమాలను నిర్వహించే బాధ్యతను ఫ్రాంకోయిస్ వాటెల్ అనే వ్యక్తికి అప్పగిస్తారు. వాటెల్ నిరుపేద కుటుంబంలో జన్మించిన అత్యంత ప్రతిభ కలిగిన మనిషి. ఇతరుల ఎత్తుగడల కారణంగా తనకు కేటాయించిన పనులు సరిగా జరుగక వాటెల్ తరచూ అగౌరవపాలౌతూ, తన గౌరవాన్ని నిలబెట్టుకోవటానికి ప్రయత్నిస్తుంటాడు.
కింగ్ లూయిస్ XIV పర్యటన యొక్క చివరి రోజున, వాటెల్ తన అధికారుల చేతిలోని తోలుబొమ్మ కన్నా తానేమి ఎక్కువ కాదని తెలుసుకుంటాడు. ఇద్దరు రాజులకు జరిగిన కార్డుల ఆటలో కింగ్ లూయిస్ XIV గెలుపొందడంతో వాటెల్, కింగ్ సేవకుడిగా వెలుతాడు. అక్కడ వాటెల్ తన కత్తితో ఆత్మహత్య చేసుకుంటాడు. వాటెల్ మరణవార్త విన్న వాటెల్ ప్రియురాలు అన్నే మాంటౌసియర్ చాలా బాధపడుతుంది. వాటెల్ ఆత్మహత్య కేసును కోర్టు కొట్టివేయడంతో, ఆమె నిశ్శబ్దంగా కోర్టునుంచి వెళ్లిపోతుంది.
మట్కా జూదం
మట్కా నంబర్లతో ఆడే జూదం, లాటరి యొక్క ఒక రూపం. ఇది భారత స్వాతంత్ర సమయానికి పూర్వం నుండి అంకదా జకర్గా ("బొమ్మల జూదం") పిలువబడేది. 1960 వ దశకంలో, యాదృచ్ఛిక సంఖ్యలను ఉత్పత్తి చేసే ఇతర మార్గాల్లో ఈ వ్యవస్థను మార్చారు.
మక్కా జూదం భారతదేశంలో చట్టవిరుద్ధం.
కోణం
కోణం అనగా రెండు రేఖలు ఒకదానితో మరొకటి కలిసిన మధ్య స్థలం. రెండు రేఖలు ఒక బిందువు వద్ద కలసినప్పుడు కోణం ఏర్పడుతుంది. ఈ రెండు రేఖలను కోణం యొక్క భూజాలు అంటారు. కోణమును ఆంగ్లంలో ఏంగిల్ (Angle) అంటారు.
కోణం యొక్క పరిమాణాన్ని కొలుచుటకు మనం డిగ్రీలను ఉపయోగిస్తాం. డిగ్రీ అనేది ఒక ప్రమాణిక ప్రమాణం. డిగ్రీలను '°' చిహ్నం చే సూచిస్తారు. ఒక డిగ్రీని 60 నిమిషాలుగా (1° = 60') విభజించవచ్చు, మరియు ఒక నిమిషాన్ని 60 సెకండ్లగా కూడా విభజించుకోవచ్చు. గణితంలో కోణాలను సాధారణంగా రేడియన్లలో కొలుస్తారు.
లఘుకోణం అనేది 90° ల కన్నా తక్కువ ఉంటుంది. లంబకోణం లేదా సమకోణం అనేది 90° లకు సమానంగా ఉంటుంది. గురుకోణం అనేది 90° ల కన్నా ఎక్కువగా, 180° ల కన్నా తక్కువగా ఉండే ఒక కోణం. ఋజుకోణం లేదా సరళకోణం (ఋజురేఖ లేదా సరళరేఖ) అనేది 180° లకు సమానంగా ఉండే ఒక కోణం. పరావర్తనకోణం లేదా బృహత్కోణం 
అనేది 180° ల కన్నా ఎక్కువగా, 360° ల కన్నా తక్కువగా ఉండే ఒక కోణం.
కాంకరియా సరస్సు
కాంకరియా సరస్సు (ఆంగ్లం: ) గుజరాత్ లోని అహ్మదాబాదులో గల ఒక సరస్సు. దీని పూర్వపు పేరు హౌజ్-ఏ-కుతుబ్. పట్టణం లోని ఆగ్నేయదిశలో ఉన్న మణినగర్ ప్రాంతంలో ఇది ఉన్నది. ఇది 1451 లో సుల్తాన్ కుతుబ్ ఉద్దీన్ కట్టించాడని ఒక వాదన, చాళుక్య కాలంలో నిర్మించబడినదని మరొక వాదన కలదు. 2008 లో ఈ సరస్సును పునరుద్ధరించారు. ఈ సరస్సు వృత్తాకారంలో ఉన్నది. సందర్శకులను ఆకర్షించేందుకు సరస్సు యొక్క చుట్టు ప్రక్కల జూ, రైలు బండి, కిడ్స్ సిటీ, బెలూన్ రైడ్, వాటర్ రైడ్, వాటర్ పార్క్, భోజన/ఫలహార విక్రయశాలలు వంటివి కలవు.
సరస్సును తవ్వకంలో పలు కంకర రాళ్ళు బయల్పడటంతో దీనికి ఈ పేరు వచ్చినదని నానుడి. సుల్తాన్ కుతుబుద్దీన్ సరస్సును నిర్మించుటకు సరియైన ప్రదేశం సూచించమని షాహ్ ఆలం అనే మునిని కోరగా అతను విసిరి వేసిన కంకర రాళ్ళ మధ్యలోనే సరస్సును తవ్వారని, అందుకే, దీనికి ఆ పేరు వచ్చినదని మరొక వాదన కలదు. ఇంకో వాదన ప్రకారం తవ్వకాలు జరిపే సమయంలో హజరతి షాహ్ ఆలం పాదానికి కంకర రాళ్ళ వలన గాయం అయినదని, అందుకే ఈ పేరు వచ్చినది అని ప్రతీతి.
సరస్సుకు ఒక ప్రక్కన ఉన్న జంతు ప్రదర్శనశాల లో ఏనుగు, నెమళ్ళు, మొసళ్ళు, పులులు, సింహాలు కలవు.
చుండూరి మృణాళిని
చుండూరి మృణాళిని ఒక తెలుగు రచయిత్రి. 
ఈమె తూర్పు గోదావరి జిల్లా, కాకినాడలో 1956, జూన్ 17వ తేదీన జన్మించింది. ఈమె విద్యాభ్యాసం కావలి, తిరుపతి, విశాఖపట్నంలలో సాగింది. ఈమె హైదరాబాదులోని ఉస్మానియా విశ్వవిద్యాలయం నుండి 1979లో తెలుగులో ఎం.ఎ., 1981లో ఎం.ఫిల్., 1986లో పి.హెచ్.డి., 1995లో ఇంగ్లీషులో ఎం.ఎ. పట్టాలను సాధించింది. ఈమె పొట్టిశ్రీరాములు తెలుగు విశ్వవిద్యాలయంలోని తులనాత్మక పరిశీలన విభాగంలో లెక్చరర్‌గా పనిచేసింది. తరువాత 1982-83లో సుభాషిణి అనే మాసపత్రికకు సంపాదకురాలిగా వ్యవహరించింది. దర్పణం అనే వీడియో మ్యాగజైన్ నడిపింది. 1984-91 మధ్యకాలంలో ఉదయం దినపత్రికకు ఛీఫ్ సబ్ ఎడిటర్‌గా పనిచేసింది. వరల్డ్ స్పేస్ రేడియోలో ప్రోగ్రాం డైరెక్టర్‌గా పనిచేసింది. తరువాత మళ్లీ పొట్టిశ్రీరాములు తెలుగు విశ్వవిద్యాలయంలో చేరి ప్రస్తుతం ప్రొఫెసర్‌గా పనిచేస్తున్నది. ఈమె యు.ఎస్., చైనా, మారిషస్, మలేషియా, నార్వే తదితర దేశాలలో పర్యటించి పలు సాహితీగోష్టులలో పాల్గొని సిద్ధాంత పత్రాలను సమర్పించింది. ఆల్ ఇండియా రేడియో, దూరదర్శన్, ఇతర తెలుగు ఛానళ్లలో 2000కు పైగా కార్యక్రమాలను నిర్వహించింది. యద్దనపూడి సులోచనారాణి, వాసిరెడ్డి సీతాదేవి, అబ్బూరి ఛాయాదేవి, తురగా జానకీరాణి పేర్లతో అందించే పురస్కారాలను అందుకుంది. రామినేని ఫౌండేషన్ వారి విశేష పురస్కారాన్ని స్వీకరించింది. ప్రముఖ కవి పండితుడు రాళ్ళపల్లి అనంతకృష్ణ శర్మ ఈమెకు మాతామహుడు. మరియు ప్రముఖ రచయిత, పౌరహక్కుల ఉద్యమకారుడు కె.బాలగోపాల్ ఈమె సహోదరుడు.
ది లైఫ్ ఇన్ రోజ్ (సినిమా)
ది లైఫ్ ఇన్ రోజ్ 2007వ సంవత్సరంలో విడుదలైన ఫ్రెంచ్ చిత్రం. ఒలివర్ దహన్ దర్శకత్వంలో ఫ్రెంచ్ గాయకుడు ఎదిత్ పియాఫ్ జీవితంపై 2007లో వచ్చిన ఈ చిత్రంలో మారియన్ కటిల్లార్డ్, గెరార్డ్ డిపార్డీయు, సిల్వీ టెస్సిడ్ నటించారు. ఈ చిత్రం 2008లో ఉత్తమ నటి, ఉత్తమ మేకప్ విభాగాల్లో ఆస్కార్ అవార్డులను... ఉత్తమ నటి విభాగంలో గోల్డెన్ గ్లోబ్ అవార్డులతోపాటూ వివిధ ఫెస్టివల్స్ లో 43 ఇతర అవార్డులను అందుకోవడమేకాకుండా 61సార్లు నామినేట్ అయింది.
ఈ చిత్రంలో ఎదిత్ పియాఫ్ (1915-1963) యొక్క జీవితంను చూపించబడింది. ఆమె తల్లి వీధి గాయకురాలుగా, తండ్రి సర్కస్ నటుడుగా, నానమ్మ టీచర్ గా పనిచేస్తుంటారు. ఎదిత్ పియాఫ్ కు 20 ఏళ్ల వయస్సు వచ్చాక, ఒక క్లబ్ యజమాని ఆమెను సంగీత కచేరీలను తీసుకువెళతాడు. ఆ రంగంలో తాను గొప్ప పేరు సంపాదిస్తుంది. తన వైవాహిక జీవితంలో ఎలాంటి సంఘటలు చోటుచేసుకున్నాయనేది చిత్ర కథ.
పింగళి వెంకట రమణ రావు
పింగళి వెంకట రమణా రావు తూర్పుగోదావరిజిల్లా కి చెందిన ప్రసిద్ధ కదా రచయిత ఎలక్ట్రాన్ పేరుతో సుపరిచితులు ఇతని పూర్తి  పేరు పింగళి వెంకట రమణరావు. 1937 డిసెంబరు 15వ తేదీన పెద్దాపురంలో డాక్టర్‌ పింగళి లక్షీనారాయణప్ప, సుబ్బలక్షి దంపతులకు జన్మించారు. ప్రాథమిక మరియు ఉన్నత విద్యాబ్యాసాలు పెద్దాపురంలోనే సాగాయి కళాశాల జీవితం రాజమండ్రిలో సాగింది ఉద్యోగం నిమిత్తం కలకత్తా, జమ్ము, అహ్మదాబాద్, ముంబయ్ వంటి ఇతర రాష్ట్రాలకు వలస వెళ్లారు . 
అంతా దైవేచ్ఛ, అఘాత హృదయుడు, అడ్డురాళ్లు ,అత్యవసర సమావేశం, అమ్మకాని అమ్మ, అర్హత, ఆ రోజు, ఆంత్ర బంధం, ఆర్జకుడి ఆరోగ్యం, ఆవూ సింహమూ, ఇంటికి దీపం, ఇంటికి వెలుగులు, ఈ సూర్యుడు పనికిరాడు, ఊరు కాటేసింది, ఊరుమ్మడి తల్లి, ఏదీ ఊరికే రాదు, ఏరు దాటి , ఒక మొగ్గరాలింది, ఓ గృహిణి కథ, కల, కాష్యకారం, కుర్చీ, కెబిసిద్వితీయ్, కొనుక్కున్న దరిద్రాలు, కౌంక్షిభర్యం, కౌమార జ్వాల, క్రీనీడ క్రీడలు, క్షంతరోషం, క్షౌద్ర మేహం, ఖండిత కనిష్ఠిక, గాలిలో కలం, గుట్టువిప్పిన గడియారం, గొలుసు కంచెలు, గ్రామదేవత, చంద్రలోక యాత్ర, చార్మినార్, చిటికెడు మట్ట, చెంచాలు, చెక్క బొమ్మలు, చెరువు నిండింది, చేతికిచిక్కని నీడలు, చేబదులు     పుస్తకం, జన సాగరం, జిరాక్స్ కాపీలు, తల్లి మనసు, తెరచాటు మనుషులు, తెలుపు నలుపులు, త్రికన్య, దా ఋణం, ది మెర్సీ కిల్లింగ్, దెత్తిపుంత, నడుస్తున్న చరిత్ర, నమ్మకాలు, నీళ్లు-నీళ్లు, నేటి మనసులు, నేను, నేను నీకు మనచ్చానా, నేనెవర్నో తెలిసింది, నేలమీది నక్షత్రాలు, నోరులేని దేవుళ్లు, పరీక్ష, పల్లెనిద్ర, పిల్లలు కొల్లలు, ప్రమాదం, ప్రేమ లేఖ ప్రహసనం, బ్రేక్ కే బాద్, భయం, మంచిచెంచాలు, మంచుశిఖరం, మనసు మర్కటం, మనిషి పగ, మబ్బుచాటు జీవితం, మసక వెన్నెల, ముఖపరీక్ష, ముఖ్యమంత్రి ప్రశ్న, ముళ్లకుర్చీలు, ముష్టిపిల్ల, మూడుముళ్లు, మెలిక  , మెలికస్వామి, మేనమామ, మొక్కు, మోక్షం, యుగధర్మం, రక్తదానం, రైళ్లు-రైళ్లు, లగ్నబలం, లాంఛనాలు, వంశవృక్షం, వయసు చూసి, వరసిద్దులు, వర్షంకురిసినరోజు   , వల, వసుదేవుడు చెరసాల, వాన చినుకులు, విద్యాఘాతము, వృత్తి దాంపత్యాలు, వ్యతిక్రమం, సంచార దీపాలు, సర్వం రవళి, సృష్టి పుస్తకం, స్తువాస్తువా, స్వదేశాగమనం, హస్తాక్షరం
కుందూరి ఈశ్వరదత్తు (రచయిత)
కుందూరి ఈశ్వరదత్తు(1910-1979) చారిత్రక, సాహిత్య పరిశోధనలలో శ్లాఘనీయమైన కృషి చేసిన వ్యక్తి. ఇతడు వృత్తి రీత్యా ఆడిట్ & అకౌంట్సు శాఖలో అధికారిగా పనిచేసినా తన అభిరుచి మేరకు అత్యున్నత స్థాయి పురాలేఖన విజ్ఞానిగా, చరిత్రకారునిగా పరిగణించబడ్డాడు.
ఇతడు తూర్పు గోదావరి జిల్లా, పెదపూడి మండలానికి చెందిన గొల్లల మామిడాడ గ్రామంలో కుందూరి నారాయణమూర్తి, సుబ్బమ్మ దంపతులకు పెద్ద కుమారునిగా జన్మించాడు. ఇతడు తన ప్రభుత్వోద్యోగం పదవీ విరమణ తరువాత కాకినాడలో స్థిరపడి చివరి వరకు అక్కడే నివసించాడు.ప్రముఖ రచయిత చిలుకూరి వీరభద్రరావుకు ఇతడు మేనల్లుడు. ఇతడు కాకినాడ నుండి వెలువడే ఆంధ్ర సాహిత్య పరిషత్ పత్రిక అనే ద్వైమాస పత్రికకు 1964 - 1966ల మధ్య సంపాదకునిగా పనిచేశాడు.
ఇతడు వృత్తి పరమైన ఒత్తిడులను అధిగమించి చారిత్రక పరిశోధనను చేశాడు. ఇతడు తెలుగు భాషలో అపురూపమైన "ప్రాచీనాంధ్ర చారిత్రక భూగోళము అనే గ్రంథాన్ని రచించాడు. ఈ గ్రంథం మొదటి భాగంలో పురాణ, సాహిత్య, భౌతిక భౌగోళిక అంశాలను, ఆంధ్రదేశ చరిత్రపై వాటి ప్రభావాన్ని వివరించాడు. రెండవ భాగంలో వివిధ చారిత్రక ప్రదేశాలను అక్షరక్రమంలో పేర్కొంటూ వాటి స్థానాలను ప్రాచీన భౌగోళికశాస్త్రం ఆధారంగా నిర్ధారించాడు. దాని కోసం ఇతడు అనేక శాసనాలనుండి, సంస్కృతాంధ్రాలలోని సాహిత్య గ్రంథాలనుండి అనేక ఆధారాలను ఉటంకించాడు.
"శాసన శబ్దకోశము" ఇతని మరొక విశిష్టమైన రచన. ఇది శాసనాలను అధ్యయనం చేసేవారికి, భాషాశాస్త్రవేత్తలకు అత్యంత విలువైన గ్రంథం. ఈ గ్రంథ రచన కోసం ఈశ్వరదత్తు సుమారు రెండు దశాబ్దాలకు పైగా అనేక తెలుగు శాసనాలను నిశితంగా అధ్యయనం చేశాడు. వందల కొద్దీ పరిపాలన, న్యాయ, రాజ్యాంగ పరమైన సాంకేతిక పదాలను సేకరించాడు. తరువాత ఆయా పదాల వాడుకకు సంబంధించిన పూర్వాపరాల ద్వారా వాటి అర్థాలను నిర్ధారించాడు. ఒకే పదానికి వాటి వాడుకను బట్టి వచ్చే వివిధ అర్థాలను ఎత్తి చూపాడు. తన నిర్ధారణలను సమర్థించడానికి ఇతడు శాసనాల నుండి అనేక వాక్యాలను ఉటంకించాడు. ఈ గ్రంథానికి వ్రాసిన విస్తృతమైన పీఠికలో ఇతడు దక్షిణ భారత దేశపు ప్రాచీన లిపి శాస్త్రానికి చెందిన చరిత్రను వివరించాడు.
"జీర్ణ విజయనగర చరిత్రము" ఇతని ఇంకొక రచన. దీనిలో విజయనగర సామ్రాజ్య పతనం వివరించబడింది. ఇతడు సృజనాత్మక రచయిత కాకపోయినా సృజనాత్మక రచయితలను తన రచనల ద్వారా ప్రభావితం చేశాడు.
ఇతడు పైన పేర్కొన్న గ్రంథాలే కాక ఈ క్రింది రచనలు కూడా చేశాడు.
ఇంకా ఇతడు భారతి, ఆంధ్రసాహిత్యపరిషత్పత్రిక, ప్రబుద్ధాంధ్ర తదితర పత్రికలలోను, ఆంధ్రపత్రిక ఉగాది సంచికలోను అనేక వ్యాసాలను 1927-1968ల మధ్య ప్రకటించాడు. వాటిలో కొన్ని:
మనోన్ అఫ్ ది స్ప్రింగ్ (సినిమా)
మనోన్ అఫ్ ది స్ప్రింగ్ 1986వ సంవత్సరంలో విడుదలైన ఫ్రెంచ్ చిత్రం. క్లాడ్ బెర్రీ దర్శకత్వం వహించిన ఈ చిత్రంలో వైవ్స్ మోంటాండ్, ఇమ్మాన్యూల్ బెరర్ట్, డేనియల్ ఆతుయిల్ తదితరులు నటించారు. 1966 వ సంవత్సరంలో మార్సెల్ పాగ్నోల్ వ్రాసిన నవల 'మానన్ డెస్ సోర్సెస్' ఆధారంగా, జీన్ డి ఫ్లోరెటేట్ సీక్వెల్ గా తెరకెక్కిన ఈ చిత్రం 1989లో ఉత్తమ ఫ్రెంచ్ చిత్రంగా అవార్డును అందుకుంది.
ఇడియెల్లి ప్రోవెన్సల్ గ్రామీణ ప్రాంతంలో నివసిస్తున్న అందమైన యువ గొర్రెలకారైన మానోన్ (బీర్ట్), తన తండ్రి మరణానికి కారణమైన వారిపై పగ తీర్చుకునే లక్ష్యంతో చిత్రం సాగుతుంది.
ఎస్.పాండియన్
ఎస్.పాండియన్ అగస్టు 2018 నుండి శ్రీహరికోటలో వున్న సతిష్ ధవన్ అంతరిక్ష కేంద్రం(క్లుప్తంగా షార్) కు నూతన సారధిగా ఎన్నిక అయ్యాడు. ఏ.పాండియన్ నియామకానికి ముందు షార్ కు సారధి(డైరక్టరుగా) పి.కున్నికృష్ణన్ పనిచేసాడు. కున్నికృష్ణన్ 2015 జూన్ లో షార్ డైరెక్టరుగా పదవి భాద్యతలు స్వీకరించారు.జులై 31.2018 నుండి ఎస్.పాండియన్ అయన స్థానంలో డైరెక్టరుగా నియమియులిఅయ్యారు.
కున్నికృష్ణన్ బెంగళూరు లోని శాటిలైట్ సెంటరు డైరెక్టరుగా బదిలీ అయ్యాడు.
పాండియన్ తమిళనాడు రాష్ట్రానికి చెందినవాడు.ఇతను మద్రాసులోని ఐఐటిలో 1982లో ఎయిరోనాటికల్ ఇంజనీరింగులో బీటెక్ చేసాడు.తరువాత బెంగళూరు లోని ఇండియన్ ఇన్‌స్టిట్యూట్ ఆఫ్ సైన్‌సెస్స్లో ఎయిరోస్పేస్ ఇంజనీరింగులోమాస్టరు డిగ్రీ 1984 లోచేసాడు.
మాస్టరు డిగ్రీ అయ్యిన వెంటనే (1984 లో)ఇస్రోలో శాస్త్రవేట్తగా ఎంపిక అయ్యి త్రివేండ్రంలోని వీఎస్‌ఎస్‌సిలో చేరారు.అక్కడె అసోసియేట్ డైరెక్టరుగా వివిధ ప్రాజెక్టులలో పనిచేసాడు.రాకెట్ల లో యూరోడైనమిక్ డైజైన్లు రూపొందించడంలో ప్రముఖ పాత్ర పోషించాడు.చంద్రయాన్-1,మంగళయాన్,ఆకెట్ ప్రయోగలలో కీలక పాత్ర వహించాడు.2017లో తమిళనాడులోని మహెంద్రగిరిలోని ఇస్రో ఐపీఆర్‌సి డైరెక్టరుగా బాధ్యతలు స్వీకరించాడు.
హెర్ట్జ్
హెర్ట్జ్ (hertz చిహ్నం: Hz) అనేది సమయం నుండి ఉత్పన్నమయిన ఒక ప్రమాణం, ఇది అంతర్జాతీయ ప్రమాణాల పద్ధతిలో పౌనఃపున్యమును కొలుస్తుంది. పౌనఃపున్యము అనగా ప్రమాణకాలంలో చేయు డోలనాలు లేదా కంపనాల సంఖ్య. 1 హెర్ట్జ్ యొక్క పౌనఃపున్యం అర్థం ఒక సెకనుకు ఒకసారి ఏర్పడిన కంపనం. మధ్య C (పియానో యొక్క మధ్యలో C) నోట్ 262 Hz అనగా, దీనర్థం ఇక్కడ ప్రతి సెకనుకు 262 సార్లు కంపిస్తుంది, పియానో కీ బోర్డులో మిడిల్ C నోట్ ను ప్లే చేసినప్పుడు వెలువడిన శ్రవణాన్ని మనం మిడిల్ C నోట్‌గా ఆలకిస్తాము.
మానవులు 20 Hz నుండి 20,000 Hz మధ్య ధ్వనులను వినగలుగుతారు. గుడ్లగూబ 200 Hz నుండి 12,000 Hz మధ్య ధ్వనులను వినగలుగుతుంది. ప్రాధమిక యూనిట్ 1/సెకను. ఈ హెర్ట్జ్ యూనిట్ పేరు హెన్‌రిచ్ రుడాఫ్ హెర్జ్ శాస్త్రవేత్త పేరు మీద ఏర్పడింది.
1000 హెర్ట్జ్ అనగా 1 కిలోహెర్జ్. 1000 కిలోహెర్జ్ అనగా 1 మెగాహెర్జ్, 1000 మెగాహెర్జ్ అనగా 1 గిగాహెర్ట్జ్: (ఈ క్రింది పట్టిక చూడండి)
ది సీక్రెట్ ఆఫ్ ది గ్రెయిన్ (సినిమా)
ది సీక్రెట్ ఆఫ్ ది గ్రెయిన్ 2007లో విడుదలైన ఫ్రాంకో-ట్యునీషియన్ (ఫ్రెంచ్) చిత్రం. అబ్దేల్లతిఫ్ కెచీచే దర్శకత్వం వహించిన ఈ చిత్రంలో హబీబ్ బుఫారెస్ వలసదారుని పాత్రలో నటించాడు. 2008 సీజర్ అవార్డుల్లో ఉత్తమ ఫ్రెంచ్ సినిమా, ఉత్తమ దర్శకుడు, బెస్ట్ ఒరిజినల్ స్క్రీన్ ప్లే, మరియు మోస్ట్ ప్రోమిసింగ్ యాక్ట్రస్ విభాగాల్లో బహుమతులను అందుకుంది.
విడాకులు తీసుకొని కుటుంబ సభ్యులకు దూరంగా ఉంటున్న 60 ఏళ్ళ హబీబ్, తన ఒంటరి జీవితంనుండి ఉపశమంనం పొందడంకోసం సొంతంగా రెస్టారెంట్ ఏర్పాటుచేయాలనుకుంటాడు. పరిస్థితులు తనకు అనుకూలంగా లేవని గ్రహించిన హబీబ్, కుటుంబ సభ్యులను కలిసి వారి మద్దతుతో తన కలను నిజంచేసుకోవాలనుకుంటాడు.
పి.కుఞ్ఞికృష్ణన్
పి.కున్హికృష్ణన్ ఒక ఇస్రో శాస్త్రవేత్త,ఎలక్ట్రానిక్సు మరియు కమ్యూనికేసన్ లోఇంజనీరింగు చేశాడు. పి.కున్హి కృష్ణన్ జులై 2015 నుండి జులై 31 2018 వరకు ఆంధ్రప్రదేశ్ రాష్ట్రంలోని ,నెల్లూరు జిల్లాలో వున్న శ్రీహరికోట సతీష్ ధవన్ అంతరిక్ష కేంద్రం(క్లుప్తంగా షార్)కు డైరెక్టరుగా పనిచేశాడు.షార్ లో ఈయన అధికారిగా వున్న ఈ కాలంలో పలు ఉపగ్రహాలను విజయవంతంగా పూర్తి చేసాడు.
పి.కున్హి కృష్ణన్ కేరళ రాష్ట్రానికి చెందినవాడు.త్రివేండ్రం లోని కాలేజీ ఆఫ్ ఇంజనీరింగులో ఎలక్ట్రానిక్సు మరియు కమ్యూనికేసన్ లో బి.టెక్ చదివాడు.
1986 లోఇస్రోలో చేరాడు.ఇస్రో లోని వీఎస్ఎస్సిలోని సిస్టమ్స్ రెలియబిలిటీ ఏంటీటీలో పనిచేశాడు. ఫిబ్రవరి 2009లో పిఎస్ ఎల్వీ ప్రోజెక్ట్ అసోసియేట్ ప్రోజెక్ట్ డైరెక్టరు అయ్యాడు.జులై 2010 లో డైరెక్టరు ఆఫ్ పిఎస్ ఎల్వీ ప్రొజెక్ట్ గా ఎన్నిక కాబడ్డాడు.మిసన్ డైరెక్టరు గా 13 పిఎస్‌ఎల్‌వి ప్రయోగాలన్నువిజయవంతంగా నిర్వహించాడు.వాటిలో పిఎస్ఎల్వి- సీ 19 ద్వారా ప్రయోగించిన రీశాట్-1 ఉపగ్రహం.సూర్యానువర్తన కక్ష్యలో ప్రవేశ పెట్టిన బరువైన భారతీయ ఉపగ్రహం ఇది.ఆ తరువాత పిఎస్ఎల్వి- సీ 21 మరియు సీ23 ద్వారా ఫ్రెంచి భూపరిశీలన ఉపగ్రహాలను(Earth Observation Satellites)ను కూడా అతని ఆద్వర్యంలో విజయవంతంగా ప్రయోగింపబడినవి.ఫిబ్రవరి 2015లో వి ఎసెస్సీ (VSSC)లో MVIT విభాగానికి ఉప డైరెక్టరుగా పదోన్నతి పొందాడు.
2015 లో షార్ డైరెక్టరు అయ్యక 38 నెలలపాటు ఉపగ్రహాల ప్రయోగాలు వేగవంతంకావించాడు.పి.కున్హికృష్ణన్ తన పదవి కాలళో 21 రాకెట్/ఉపగ్రహ వహాకనౌక లను విజయవంతంగా ప్రయోగించాడు.
పి.కున్హికృష్ణన్ ఆద్వర్యం లో 14 పిఎస్‌ఎల్‌వి రాకెట్లు,4 జీఎస్‌ఎల్‌వి రాకెట్లు,ఒక జీఎస్‌ఎల్‌వి మార్క్ 3 రాకెట్ ప్రయోగాలు జరిగాయి.వీటితో పాటు ఒక రీయుజబుల్ లాంచ్ వెహికిల్ ప్రయోగంకూడా జరిపాడు.
పి.కున్హికృష్ణన్ షార్ డైరెక్టరుగా అవ్వకముందు,షార్ లో రాకెట్ ను అనుసంధానం కు 52 రోజులు పట్తెవి.అంచెలంచెలుగా ఆసమయాన్ని తగ్గిస్తూ వచ్చి,కేవలం 22 రోజుల్లోనే అనుసంధానం కావించేలా చేశాడు.
2010లో ఇస్రో వ్యక్తిగత ప్రతిభ అవార్డు పొందాడు,2011లో అస్టోనాటికల్ సొసైటీ ఆఫ్ ఇండీయా అవార్డు పొందాడు.
వెల్కమ్ టు ది స్టిక్స్ (సినిమా)
వెల్కమ్ టు ది స్టిక్స్ 2008లో విడుదలైన ఫ్రెంచ్ హాస్యరసప్రధాన చిత్రం. 'డానీ బూన్' దర్శకత్వంలో వచ్చిన ఈ చిత్రంలో కాడ్ మేరడ్ మరియు డానీ బూన్ లు నటించారు. ఫ్రాన్స్ చలనచిత్రరంగంలో దాదాపు బాక్సాఫీస్ రికార్డులను తిరగరాసిన ఈ చిత్రం, 793 సైట్లలో మొదటి చలనచిత్రంగా నిలిచింది.
చిత్ర కథానాయకుడైన ఫిలిప్ అబ్రామ్స్, నిరుత్సాహంగా ఉన్న తన భార్య జూలీని సంతోషంగా ఉంచడంకోసం సముద్రతీరానికి బదిలీచేయించుకోవాలనుకుంటాడు. ఆ సమయంలో ఒక నేరారోపణపై ఉత్తర ఫ్రాన్స్ లోని బెర్గూస్ పట్టణముకు పంపివేయబడుతాడు. తన కుటుంబంను విడిచి సుదూర ప్రాంతంలో ఉన్న తనకు అక్కడి వాతావరణం నచ్చదు. ఎన్నో కష్టాలను అనుభవించి, మూడు సంవత్సరాల తరువాత తిరిగివస్తాడు. తన కుటంబంతో తాను కోరుకున్న ప్రాంతానికి వెలుతాడు.
ప్రబంధ కల్పవల్లి
ప్రబంధ కల్పవల్లి 1870 - 1882 మధ్యకాలంలో తూర్పు గోదావరి జిల్లా పెద్దాపురం నుండి ప్రకటింపబడిన మాస పత్రిక.
వీరేశలింగంగారికన్నా ముందుగా గురుజాడ శ్రీరామమూర్తి గారు, ఆంధ్రకవుల జీవితాల్ని రచించి 1876 వ సంవత్సరంలోనే ప్రచురించారు. పెద్దాపురంనుండి ప్రకటింపబడే " శ్రీ ప్రబంధ కల్పవల్లి " అనే పత్రికలో ప్రచురిస్తూ ఉండేవారు. వారికవుల జీవితరచనలో కాలక్రమాన్ని పాటించలేదు. భారతాంధ్ర కవులు-రామాయణాంధ్రకవులు-ఆంధ్రపంచకావ్యకవులు- ఇత్యాదిగా విభాగించి రచించారు. ఆ కవుల జీవితరచన సమగ్రంగా లేక జనశ్రుతిలోని కధలతో గాథలతో నిండి ఉంది, అయినా గురజాడ శ్రీరామమూర్తిగారి కవి జీవితాలు శ్రీవీరేశలింగంగారి కవులచరిత్ర రచనకు ప్రేరకమని చెప్పవచ్చు.
నారాయణగూడ
నారాయణగూడ తెలంగాణ రాష్ట్ర రాజధాని హైదరాబాదులోని ఒక ప్రాంతం. హైదరాబాదు నగర నడిబొడ్డున ఉన్న నారాయణగూడ విద్యావ్యాపారనివాస ప్రాంతంగా ప్రాధాన్యతను సంతరించుకుంది.
నారాయణగూడ హైదరాబాదులో ప్రముఖ నివాస ప్రాంతంగా పేరుపొందింది. జనావాసానికి కావలసిన అన్ని సౌకర్యాలు, నిత్యావసర వస్తువులు ఈ ప్రాంతంలో లభిస్తాయి. వివిధ ప్రభుత్వ మరియు ప్రైవేటు సంస్థలు, విద్యాసంస్థలకు నిలయంగా ఈ నారాయణగూడ ఉంది.
నారాయణగూడ ప్రాంతం విద్యాసంస్థలకు నిలయంగా మారింది. ఈ ప్రాంతంలో అనేక విద్యాసంస్థలు (పాఠశాలలు, కళాశాలలు) ఉన్నాయి.తెలంగాణ రాష్ట్ర రోడ్డు రవాణా సంస్థ ఆధ్వర్యంలో నారాయణగూడ మీదుగా ఉప్పల్, మెహిదీపట్నం, సికింద్రాబాద్, కోఠి వంటి వివిధ ప్రాంతాలకు బస్సులు నడుపబడుతున్నాయి. సమీపంలోనే కాచిగూడ రైల్వేస్టేషను కూడా ఉంది.
కార్తిక్ నరేన్
కార్తీక్ నరేన్ భారతీయ సినిమా దర్శకుడు, నిర్మాత, కథారచయిత.
నరేన్ ఊటీ లోని ముక్యామలైకి చెందినవాడు. అతని తండ్రి ఎం.ఎన్.జి.మణి ఎన్.జి.ఓ కన్సల్టెంట్ గానూ, తల్లి శారద అవినాషిలింగం విశ్వవిద్యాలయంలో రసాయనశాస్త్ర అధ్యాపకురాలిగా పనిచేస్తున్నారు. అతను లెసెక్స్ మెట్రిక్యులేషన్ హయ్యర్ సెకండరీ స్కూలులో చదివాడు. అతను కారుణ్య కాలేజి ఆఫ్ టెక్నాలజీలో మెకానికన్ ఇంజనీరింగ్ చదివి మూడవ సంవత్సరంలో సినిమా పరిశ్రమలోకి అడుగుపెట్టాడు. అతను "కన్నతి ముథమిట్టల్", "ద ప్రెస్టీజ్" సినిమాలకు ప్రభావితుడై సినిమా దర్శకునిగా కావాలని కోరుకున్నాడు. అతను ప్రాధి, నిరంగల్ మూండ్రు అనే లఘు చిత్రాలను నిర్మించాడు.
అతను సినిమా పరిశ్రమలో మొదట ధీరజ్ వాడీ వద్ద అసిస్టెంటు గా చేరాడు. అతను దర్శకునిగా మొదటి తమిళ సినిమా "దురువాంగల్ పథినారు విజయం సాధించింది". ఈ సినిమాలో రహ్మాన్ ప్రముఖ పాత్రలో నటించాడు. ఈ చిత్రంలో కోలీవుడ్ లో అతనినిని ప్రముఖ దర్శకునిగా నిలిపింది.
దర్శకునిగా అతని రెండవ సినిమా నరగసూరన్ కు గౌతం మీనన్ నిర్మాతగా ఉన్నాడు. ఈ చిత్రంలో అరవిందస్వామి, శ్రియా సారన్, సందీప్ కిషన్, ఇంద్రజిత్ లు నటిస్తున్నారు. ఈ చిత్రం 41 రోజులలో పూర్తయినది.
అక్టోబర్ స్కై (సినిమా)
అక్టోబర్ స్కై 1999లో విడుదలైన అమెరికా చలనచిత్రం. బొగ్గుగనుల కొడుకు హోమర్ హెచ్. హికామ్ (జూనియర్) రచించిన కథ ఆధారంగా రూపొందించబడిన ఈ చిత్రానికి జో జాస్టన్ దర్శకత్వం వహించగా జేక్ గైలెన్హాల్, క్రిస్ కూపర్, క్రిస్ ఓవెన్ మరియు లారా డెర్న్ తదితరులు నటించారు. వెస్ట్ వర్జీనియాలోని కోల్వాడ్లో పెరిగిన నలుగురు యువకుల జీవితాలపై తీసిన ఈ చిత్రం ఈస్ట్ టెన్నెస్సీలోని ఒలివర్ స్ప్రింగ్స్, హర్రిమన్, కింగ్ స్టన్, మోర్గాన్ మరియు రోనే కౌంటీల్లో చిత్రీకరించబడింది.
1950లో మైనింగ్ టౌన్ గా పిలువబడిన కోల్వాడ్ లో హోమర్ హికాం అనే పిల్లవాడు నివసిస్తుండేవాడు. తన తండ్రిలాగా తానుకూడా స్థానిక బొగ్గు గనులలో పనిచేయడమే తన భవిష్యత్తుగా భావిస్తుండేవాడు. 1957 అక్టోబరులో మొదటి కృత్రిమ ఉపగ్రహం స్పుత్నిక్-1 కక్ష్యలోకి ప్రవేశించిన సంఘటనను చూసిన హోమర్ రాకెట్లను తయారుచేసే ఇంజనీరు అవ్వాలనుకుంటాడు.
హోమర్ ప్రతిభను తండ్రి, స్నేహితులు గుర్తించకపోడడం చూసిన టీచర్ హోమర్ ను ప్రోత్సహించి పాఠశాలనుండి జాతీయ సైన్స్ ఫెయిర్లో పాల్గొనేందుకు సహకరిస్తుంది. హోమర్ ఆ సైన్స్ ఫెయిర్లో రాకెట్ ను తయారుచేసి పోటీలో విజయం సాధిస్తాడు.
దాల్చిన నూనె
దాల్చిన నూనె ఒక ఆవశ్యక నూనె.దాల్చిన చెట్టు యొక్క బెరడును దాల్చిన చెక్క అంటారు.దాల్చిన చెక్కను ఆనాదిగా చీనా మరియు ఆయుర్వేద వైద్యంలో ఉపయోగించినట్లు తెలుస్తున్నది.అలాగే 
దాల్చిన నూనె ను కూదా వైద్యంలొ,కాస్మాటిక్సులలో,మరియు వంటలలో వాడుతారు . దాల్చిన చెక్కను ఆహారంలో /వంటల్లో మంచి వాసన రుచి ఇచ్చుటకు ఉపయోగిస్తారు.దాల్చిన నూనెను పలు జబ్బుల నివారణకు ఇతర మందులతో కలిపి ఉపయోగిస్తారు.దాల్చిన నూనె ను దాచిన చెట్టు బెరడు మరియు ఆకులనుండి ఉత్పత్తి చేస్తారు.దాల్చిన చెట్టు వృక్షశాస్త్ర పేరు సిన్నమోముమ్ జిలానీకమ్(Cinnamomum zeylanicum ) దీనికి మరోపీరు సిన్నమోముమ్ వెర్వున్(Cinnamomum vervun)
దాల్చిన నూనెను దాచిన చెట్టు బెరడు మరియు ఆకులనుండి ఉత్పత్తి చేస్తారు.బెరడు నుండి తీసిన నూనెను దాల్చిన చెక్క ఆవశ్యకనూనె యని, ఆకుల నుండి తీసిన నూనెను దాల్చిన ఆకుల ఆవశ్యక నూనె యని అంటారు.దాల్చిన చెట్టు బెరడు నుండి తీసిన నూనె,ఆకుల నుండి తీసిన నూనె ఇంచుమించు ఒకే రకమైన రసాయన సమ్మేళనాలను కల్గి వున్నను, వాటిపరిమాణంలో తేడా వుండును.దాల్చిన నూనెలో వున్న ప్రధానమైన వృక్ష సంబంధ రసాయన పదార్థాలు సిన్నమాల్డిహైడ్(Cinnamaldehyde), సిన్నమైల్ ఆసిటేట్ (Cinnamyl Acetate),యూజనోల్,మరియు యూజనోల్ ఆసిటేట్.
సిన్నమాల్డిహైడ్ అనేది నూనెకు ప్రత్యేకమైన వాసన ఇస్తుంది. అంతేకాక యాంటీ ఫంగల్, యాంటీ బ్యాక్టీరియాల్, యాంటీ మైక్రోబియల్ గుణాలను కల్గి వున్నది.
సిన్నమైల్ ఆసిటేట్ వలన నూనెకు సువాన కారకం,తియ్యని,మిరియాల వంటి వాసన వెదజల్లును.సుగంధ ద్రవ్యాలలో(perfumes)ఉపయోగిస్తారు.క్రిమి కీటకాలను పారద్రోలులక్షణం వున్నది.
యూజనోల్ నొప్పులను తగ్గిస్తుంది,పుండ్లను మాన్పు తుంది.యాంటీ సెప్టిక్ ,యాంటీ ఇఫ్లమేటరీ,మరియు అనాజేసిక్ గుణాలు కల్గి వున్నది.బాక్టీరియాను నిర్మూలిస్తుంది.చాలా రకాల శిలీంద్రాలవృద్ధిని నిరోధిస్తుంది.
యూజనోల్ ఆసిటేట్ యాంటీ ఆక్సీడెంట్ స్వాభావం కలదు.లవంగ నూనె వంటి వాసన వెలువరించును.
నూనె రసాయనిక ఫార్ములా CHO.అణుభారం:282.383 గ్రాములు/మోల్.ఇథనాల్ అనే ఆల్కహాల్ లో కొంత పరిమాణంలో కరుగును.దాల్చిన బెరడు/చెక్క నూనె మూడువంతుల 70% ఇథనాల్ లో ఒక వంతు కరుగును.దాల్చిన ఆకు నూనె అయినచో 2 వంతుల 70% ఇథనాల్‌లో ఒకవంతు దాల్చిన నూనెకరుగును.దాల్చిన చెక్క నునె సాంద్రత(25°C)1.010-1.030 గా,దాల్చిన ఆకు నూనె సాంద్రత(20°C)1.037-1.053 వుండును.ఎక్కువ సేపు గాలి తగిన నూనె రంగు గాఢంగా మారి,నూనె చిక్కబడును.ఎక్కువ వేడి చేసిన వగరు రుచి పొగలు,వెలువడి ఇరిటెసన్ కల్గించును.నూనెలో
సిన్నమాల్డిహైడ్ /సిన్నమిక్‌ఆల్దిహైడ్ 55-78% వరకు,యూజనోల్ 10% వరకు ఉండును.
దాల్చిన చెక్క మరియు దాల్చిన ఆకుల నూనెను స్టీము డిస్టిలేసను పద్ధతిలో ఉత్పత్తి చేస్తారు. నూనెను టీయూ పరికర సముదాయం
డిస్టీలరు అను ఒక స్టీల్ పాత్రలో దాల్చిన చెక్క పొడిని లేదా ఆకుల పొడిని తీసుకుని,దానికి నీటీని తగినంత చేర్చి, పాత్రను అడుగునుండి వేడిచేసిన,నీరు ఆవిరిగా /స్టీముగా మారి, దాల్చిన చెక్క ,లేదా ఆకుల ద్వారా పయనించు సమయంలో,వాటిలోని నూనెను ఆవిరిగా మార్చును.నీటి ఆవిరి, మరియు నూనె ఆవిరులు డిస్టీలరు పైభాగాన వున్న ఒక గొట్టం ద్వారా కండెన్సరు కు వెళ్ళును. కండెన్సరులో ఆవిరి గొట్టం వెలుపలి భాగంలో చల్లని నీరు ప్రవహించు ఏర్పాటు వుండును. అక్కడ నీటి ఆవిరి మరియు దాల్చిన నూనె ద్రవీకరణ చెంది, సంగ్రహణ పాత్రలో చేరును. సంగ్రహణ పాత్రలో జమ అయిన నూనె,నీటి మిశ్రమాన్ని కొన్ని గంటలు కదఫా కుండా వుంచాలి. అప్పుడు నూనె, నీరు వేరు వేరు పొరలుగా/మట్టాలుగా ఏర్పడును.నూనె సాంద్రత నీటి కన్న ఎక్కువ కావున పైభాగాన నీరు,ఆడుగు భాగాన నూనె చేరును,నూనెను వేరు పరచి,వడబోసీ భద్ర పరుస్తారు.పాత్రలో తీసుకున్న దాల్చిన చెక్క పరిమాణాన్ని బట్టి సంగ్రహణకు 5-6 గంటల సమయం పట్టును.
బేగంబజార్
బేగంబజార్ తెలంగాణ రాష్ట్ర రాజధాని హైదరాబాదులోని ఒక ప్రాంతం. కుతుబ్ షాహీ కాలంలో ఏర్పడిన ఈ బేగంబజార్ నగరంలోని ప్రముఖ వ్యాపారకేంద్రాల్లో ఒకటిగా విరసిల్లుతుంది. ఓల్డ్ సిటీలోని నయాపుల్ వంతెనకు అరకిలోమీటర్ దూరంలో ఉన్న ఈ బేగంబజార్ లో గృహోపకరణాలకు సంబంధించిన వస్తువుల కొరకు ఏర్పాటుచేయబడిన అనేక దుకాణాలు ఉంటాయి. రాగి మరియు ఇత్తడి వస్తువులు కూడా ఇక్కడ లభిస్తాయి. ఇక్కడ ప్రతిరోజు కోట్ల రూపాయల వ్యాపారం జరుగుతుంది.
హైదరాబాద్ నిజాం ప్రభువు నిజాం అలీ ఖాన్, అస్సాఫ్ జా-II యొక్క భార్యైన హమ్డా బేగం ఈ ప్రాంతాన్ని వర్తకవ్యాపారాలకోసం హైదరాబాదులోని వ్యాపారులకు బహుమతిగా ఇచ్చింది. 
ఇక్కడ మార్కెట్ అభివృద్ధి చేసిన తరువాత, ఇది బేగంబజార్ గా పిలువబడుతుంది.
హైదరాబాదు నగరంలోనే అత్యంత రద్దీగా ఉండే మార్కెట్‌ బేగంబజార్. అన్ని రకాల వస్తువులకు ఇది నెలవైన ఈ ప్రాంతంలో హోల్‌సేల్‌ నుంచి రిటైల్‌ దాకా రోజూ కోట్ల రూపాయల వ్యాపారం జరుగుతుంది. నగరంలోని ఇతర ప్రాంతాలేనుండేకాకుండా వివిధ ప్రాంతాల వ్యాపారులు ఒక్కడికి వచ్చి తమకు కావలసిన వస్తువులను తీసుకెలుతుంటారు. బేగంబజార్‌లోని ఏడు డివిజన్ల పరిధిలో సుమారు ఐదువేల హోలోసేల్‌ దుకాణా సముదాయాలున్నాయి. ఇందులో కిరాణా, నగలు, దుస్తులు, స్టీలు, సిమెంటు, గృహోపకరణాలు, ఎలక్ట్రానిక్స్, నిత్యావసరాలు, టైర్లు, ఎలక్ట్రికల్, పప్పు దినుసులు, మసాలా, డ్రైఫ్రూట్స్, ఆటోమోబైల్స్, నూనెలు, లూబ్రికెంట్స్, పాన్మసాలా, ఫర్టిలైజర్, కాస్మోటిక్స్, స్టెయిన్లెస్‌స్టీల్‌ తదితర రంగాలకు సంబంధించిన దుకాణాలున్నాయి.
హైదరాబాదులోని రెండవ పెద్ద చేపల మార్కెట్ ఇక్కడవుంది. చేపల అమ్మకాలు, ప్రాసెసింగ్‌ను నిర్వహించడంకోసం అత్యాధునికంగా రూ.5.25 కోట్ల వ్యయంతో నిర్మించనున్న చేపల మార్కెట్ కు 2018, జనవరి 24న తెలంగాణ రాష్ట్ర మత్స్య, పశు సంవర్ధక, పాడి పరిశ్రమల అభివృద్ధి, సినిమాటోగ్రఫీ శాఖల మంత్రి తలసాని శ్రీనివాస్ యాదవ్ శంకుస్థాపన చేశారు. జాతీయ మత్య్స అభివృద్ధి సంస్థ రెండున్నర కోట్లు, మిగిలిన మూడు కోట్ల రూపా యలను జీహెచ్‌ఎంసీ వెచ్చించనుంది. సెల్లార్‌లో పార్కింగ్, గ్రౌండ్ ఫ్లోర్‌లో హోల్‌సేల్ దుకాణాలు, కోల్డ్ స్టోరేజ్, మొదటి అంతస్తులో చేపల కట్టింగ్, రిటైల్ వ్యాపారాల నిమిత్తం నిర్మాణాలు చేపట్టనున్నారు.
తెలంగాణ రాష్ట్ర రోడ్డు రవాణా సంస్థ ఆధ్వర్యంలో బేగంబజార్ నుండి నగరంలోని అన్ని ప్రాంతాలకు బస్సులు నడుపబడుతున్నాయి. ఇక్కడికి సమీపంలో అఫ్జల్‌గంజ్ బస్టాండ్, మలక్‌పేట రైల్వే స్టేషను మరియు నాంపల్లి రైల్వే స్టేషనులు ఉన్నాయి.
ఈ బేగంబజార్ హైదరాబాదు లోక్‌సభ నియోజకవర్గంలోని గోషామహల్ శాసనసభ నియోజకవర్గం పరిధిలోకి వస్తుంది.
గదబ
గదబ అన్నది మధ్య ద్రవిడ భాషా కుటుంబానికి చెందిన భాష. ఆంధ్ర ప్రదేశ్ లోని శ్రీకాకుళం జిల్లాలోనూ, ఒఢిశా లోని కోరాపుట్ జిల్లా ప్రాంతంలోనూ నివసించే గదబ తెగ వారు మాట్లాడే భాష. ఇందులో ఒల్లరి గదబ, కొండెకొర్ గడబ అని రెండు రకాలు ఉన్నవి. భాషావేత్తలు ప్రస్తుతం ఈ రెంటినీ రెండు వేర్వేరు భాషలుగా గుర్తిస్తున్నారు. 2002 గణాంకాల ప్రకారం ఒల్లరి ని మాతృభాషగా మాట్లాడేవారు 15000 మందీ, కొండెకొర్ ని మాతృభాషగా మాట్లాడేవారు 8000 మందీ ఉన్నారు. గదబ పేరు గల మరొక భాష బోడొ గదబ - ఇది ఆస్ట్రో-ఏసియాటిక్ భాషా కుటుంబంలోని ముండ ఉప కుటుంబానికి చెందిన భాష. ఇది ఒల్లరి-కొండెకొర్ భాషల వర్గానికి చెందు.
ఒల్లరి గదబ ప్రధానంగా ఒఢిశాలోని కోరాపుట్ జిల్లాలో గల నందాపూర్, పొట్టంగి ప్రాంతాలలో మాట్లాడతారు. ప్రపంచ భాషలని కేటలాగ్ చేసే ఎథ్నోలాగ్ వెబ్సైటు ప్రకారం ఈ భాష దైనందిన సంభాషణల్లో అన్ని తరాల వారూ వాడుతున్న భాష. ఈ భాషకు సొంత లిపి లేదు. తెలుగు ఎక్కువగా మాట్లాడే ప్రాంతాలలో తెలుగు లిపిని, ఒఢియా మాట్లాడే ప్రాంతాలలో ఆ లిపినీ వాడతారు.
కొండెకొర్ గదబ ప్రధానంగా ఆంధ్రప్రదేశ్ లోని విజయనగరం జిల్లాలోని సాలూరి, పాచిపెంట మండలాల్లోనూ, విశాఖపట్నం, శ్రీకాకుళం జిల్లాలోనూ మాట్లాడతారు. ఎథ్నోలాగ్ వారి వెబ్సైటు ప్రకారం ఈ భాష తరుచుగా వాడబడుతున్న భాష. కొంత సాహిత్యం కూడా లభ్యమవుతున్న భాష. ఈ భాషకి సొంత లిపి లేదు. తెలుగు లిపిని వాడతారు.
జాతీయ చేనేత దినోత్సవం
జాతీయ చేనేత దినోత్సవం ఆగష్టు 07న దేశవ్యాప్తంగా ప్రతి ఏట నిర్వహిస్తారు. భారత స్వాతంత్ర్యోద్యమములో ప్రధాన భూమిక పోషించి, స్వాతంత్య్ర సమపార్జనకు ఒక సాధనంగా నిలిచింది చేనేత. గాంధీజీ కూడా రాట్నంపై నూలు వడకడానికి అత్యంత ప్రాధాన్యం ఇచ్చారు. అంతటి ప్రాధాన్యత కలిగిన చేనేతరంగానికి ఒకరోజు ఉండాలన్న ఉద్దేశ్యంతో జాతీయ చేనేత దినోత్సవంను ఏర్పాటుచేయడం జరిగింది.
2015, ఆగస్టు 7న చెన్నైలో జరిగిన కార్యక్రమంలో భారతదేశ ప్రధానమంత్రి నరేంద్ర మోదీ జాతీయ చేనేత దినోత్సవాన్ని ప్రారంభించి, భారత చేనేత లోగోను ఆవిష్కరించడంతోపాటూ ఆగస్టు 7వ తేదీని జాతీయ చేనేత దినోత్సవంగా పరిగణిస్తున్నట్లు ప్రకటించారు. ఈ సందర్భంగా 2012-14 సంవత్సరాల్లో చేనేత రంగంలో ప్రతిభ కనబరిచిన 72 మందికి అవార్డులు (వీరిలో 16 మందికి సంత్ కబీర్ పురస్కారాలు) ప్రదానం జరిగింది.
భారత స్వాతంత్య్ర ఉద్యమం జరుగుతున్న సమయంలో విదేశీ వస్త్రాలను బహిష్కరించాలన్న లక్ష్యంతో స్వదేశీ ఉద్యమం వచ్చింది. మొదటిసారిగా 1905లో పశ్చిమ బెంగాల్‌ రాష్ట్ర రాజధాని కలకత్తాలోని టౌన్‌హాల్‌లో 1905 ఆగస్టు 7న భారీ సమావేశం నిర్వహించి విదేశీ వస్త్రాలను బహిష్కరించడంతోపాటూ దేశీయోత్పత్తుల పునరుద్ధరణకు పిలుపునిచ్చారు. అలా విదేశి వస్తు బహిష్కరణలో కీలకపాత్ర వహించిన చేనేతరంగానికి గుర్తింపునిస్తూ ఆగస్టు 7న జాతీయ చేనేత దినోత్సవంగా జరుపబడుతుంది.
అక్షయ్ వెంకటేష్
అక్షయ్ వెంకటేష్ గణితశాస్త్రజ్ఞుడు పుట్టిన తేదీ: 21 నవంబర్, 1981 (వయస్సు 36 సంవత్సరాలు)
న్యూఢిల్లీలో జన్మించిన అక్షయ్‌(36) రెండేళ్ల వయసులో తన తల్లిదండ్రులతో కలిసి ఆస్ట్రేలియా, పెర్త్‌కు వెళ్లిపోయారు. ప్రస్తుతం స్టాన్‌ఫోర్డ్‌ విశ్వవిద్యాలయంలో మ్యాథ్స్‌ ప్రొఫెసర్‌గా పనిచేస్తున్నారు. అక్షయ్‌కు భౌతిక శాస్త్రం, గణిత శాస్త్రలంటే చాలా ఇష్టం. ఇప్పటికే గణిత శాస్త్ర రంగంలో చేసిన కృషికి గాను పలు అవార్డులు అందుకున్నారు.
జయ జయహే తెలంగాణ
జయ జయహే తెలంగాణ అనునది తెలంగాణ రాష్ట్ర గీతం. తెలంగాణ చరిత్ర, వర్తమానాలను బొమ్మగట్టి.. భవిష్యత్తుపై అంతులేని ఆశ్వాసాన్ని ప్రకటించిన ఈ గీతం 11 చరణాలతో రూపొందింది. ఇందులోని నాలుగు చరణాలను ఎంచుకొని రాష్ట్ర గీతంగా పాడుకోవాలని ప్రభుత్వం నిర్ణయించింది. తెలంగాణకు ముఖ్యమంత్రి కేసీఆర్ పర్యవేక్షణలోనే ఈ గీతానికి తుది మెరుగులు దిద్దారు. మారిన పరిస్థితుల్లో ఆయన కొన్ని సవరణలను చేశారు.
ఈ గేయ రచయిత అందెశ్రీ. ఆయనది వరంగల్ జిల్లా జనగామ సమీపంలోని రేబర్తి గ్రామం. జయ జయహే తెలంగాణ జననీ జయకేతనం
ముక్కోటి గొంతుకలు ఒక్కటైన చేతనం
తరతరాల చరిత గల తల్లీ నీరాజనం
పది జిల్లల నీ పిల్లలు ప్రణమిల్లిన శుభతరుణం
జై తెలంగాణ! జై జై తెలంగాణ!!
పోతనదీ పురిటిగడ్డ రుద్రమదీ వీరగడ్డ
గండర గండడు కొమురం భీముడే నీ బిడ్డ
కాకతీయ కళాప్రభల కాంతి రేఖ రామప్ప
గోలుకొండ నవాబుల గొప్ప వెలుగే చార్మినార్
జై తెలంగాణ! జైజై తెలంగాణ!!
జానపద జనజీవన జావళీలు జాలువార
జాతిని జాగృతపరిచే గీతాల జనజాతర
వేలకొలదిగా వీరులు నేలకొరిగిపోతెనేమి
తరుగనిదీ నీ త్యాగం మరువనిదీ శ్రమయాగం
జై తెలంగాణ! జై జై తెలంగాణ!!
గోదావరి కృష్ణమ్మలు తల్లీ నిన్ను తడుపంగ
పచ్చని మా నేలల్లో పసిడి సిరులు కురవంగ
సుఖశాంతుల తెలంగాణ సుభిక్షంగా ఉండాలి
ప్రత్యేక రాష్ట్రాన ప్రజల కలలు పండాలి
జై తెలంగాణ! జై జై తెలంగాణ!!
జై తెలంగాణ! జై జై తెలంగాణ!!
మురళీధర్ తేజోమూర్తుల
మురళీధర్ తేజోమూర్తుల రంగస్థల, టీవీ, సినీ నటుడు, రచయిత మరియు దర్శకుడు. ఈటీవిలో ప్రసారమవుతున్న జబర్దస్త్ కార్యక్రమంలో దాదాపు 150 ఎపిసోడ్స్ లో నటించి, జబర్దస్త్ మురళీగా పేరుతెచ్చుకున్నాడు.
మురళీ 1980, ఆగష్టు 8న విజయనగరం జిల్లా, పార్వతీపురం మండలంలోని సంతోషపురంలో జన్మించాడు. డిగ్రీ పూర్తిచేశాడు.
మురళీ తండ్రి ఉపాధ్యాయుడు, ఆయన ప్రోత్సాహంతో 7వ తరతగతిలో రంగస్థల ప్రవేశంచేసిన మురళీ దాదాపు మూడువేల నాటక ప్రదర్శనల్లో పాల్గొన్నాడు. దాదాపు 50 నాటికలకు దర్శకత్వం వహించాడు. రవీంద్రభారతిలో నాటక ప్రదర్శన ఇవ్వాలన్న కోరికతో హైదరాబాదు వచ్చిన మురళీ, డి.యస్. దీక్షితులు నిర్వాహణలో నడుస్తున్న అక్కినేని నట శిక్షణశాలలో చేరి నటనలో మెళకువలు నేర్చుకున్నాడు. అక్కడ మొదటిసారిగా అమ్మంటే ఏంటి మమ్మీ అనే నాటికలో నటించాడు.రంగస్థల అనుభవంతో సినిమారంగంలోకి ప్రవేశించిన మురళీ పలు చిత్రాలలో నటించడమేకాకుండా దాదాపు 25 చిత్రాలకు రచన సహకారం అందించాడు.
కొత్తిమీర నూనె
కొత్తిమీర నూనె లేదా కొత్తిమీర ఆకు నూనె ఒక ఆవశ్యక నూనె.కొత్తిమీర నూనె వలన పలు ప్రయోజనాలు వున్నాయి.కొత్తిమీర విత్తనాలను ధనియాలు అంటారు. కొత్తిమీర తాజాపచ్చి ఆకులను మరియు ధనియాలను వంటలలో విరివిగా ఉపయోగిస్తారు.కొత్తిమీర ఆహాల్లదకర మైన సువాసన ,ఘాటైన ప్రత్యేకమైన రుచిని వంటలకు ఇస్తుంది.ధనియాలు జీర్ణ వ్యవస్థను మెరుగు పరుస్తాయి.
కొత్తి మీర గుబురుగా పెరుగు మొక్క.ఇది ఆపియేసియే /అంబిల్లిఫెరే కుటుంబానికి చెందిన మొక్క.కొత్తిమీర వృక్షశాస్త్రపేరు కోరియండమ్ సటివమ్(Coriandrum sativum L) ఇది ఓషద గుణాలు వున్న మొక్క.ఆకులు,విత్తనాలు/కాయలు,కాండం వేర్లు ఆన్ని వైద్యపరమైన ప్రయోజనాలు ఉన్న మొక్క.మొక్క అన్నీ భాగాలు ఆహార యోగ్యం కావున ఆకులను,విత్తనాలను మొత్తం మొక్కను వంటల్లో విరివిగా ఉపయోగిస్తారు.ఇది ఏకవార్షిక మొక్క. మొక్క ఒక మీటరు ఎత్తువరకు పెరుగును.
ఇది యూరఫ్ మరియు పశ్చిమ ఆసియాకు చెందిన మొక్కగా భావిస్తారు.ఆతరువాత ఉత్తర అమెరికాలో విస్తరించినది. ప్రపంచమంతా ఈ పంటను సాగు చేస్తున్నారు.కొత్తిమీరలో పలురకాలైన జాతులు వున్నాయి.
కొత్తిమీర ఆకులనుండి లేదా ధనియాలనుండి నూనెను స్టీము డిస్టిలేసన్(ఆవిరి స్వేదన క్రియ) పద్ధతి ద్వారా సంగ్రహిస్తారు.
డిస్టీలరు అను ఒక స్టీల్ పాత్రలో దాల్చిన చెక్క పొడిని లేదా ఆకుల పొడిని తీసుకుని,ఆ పాత్రను అడుగునుండిస్టీము/నీటి ఆవిరిని పంపిస్తారు. నీటిఆవిరి /స్టీము ధనియాలు ,లేదా ఆకుల ద్వారా పయనించు సమయంలో, వాటిలోని నూనెను ఆవిరిగా మార్చును.నీటి ఆవిరి, మరియు నూనె ఆవిరులు డిస్టీలరు పైభాగాన వున్న ఒక గొట్టం ద్వారా కండెన్సరుకు వెళ్ళును. కండెన్సరులో ఆవిరి గొట్టం వెలుపలి భాగంలో చల్లని నీరు ప్రవహించు ఏర్పాటు వుండును. అక్కడ నీటి ఆవిరి మరియు దాల్చిన నూనె ద్రవీకరణ చెంది, సంగ్రహణ పాత్రలో చేరును. సంగ్రహణ పాత్రలో జమ అయిన నూనె,నీటి మిశ్రమాన్ని కొన్ని గంటలు కదఫా కుండా వుంచాలి. అప్పుడు నూనె, నీరు వేరు వేరు పొరలుగా/మట్టాలుగా ఏర్పడును. నూనె సాంద్రత నీటి కన్న తక్కువ కావున పైభాగాన నూనె, ఆడుగు భాగాన నీరు చేరును,నూనెను వేరు పరచి,వడబోసీ భద్ర పరుస్తారు.పాత్రలో తీసుకున్న పరిమాణాన్ని బట్టి సంగ్రహణకు 5-6 గంటల సమయం పట్టును.
రంగులేని లేదా లేత పసుపు రంగులో వుండు పారదర్శక ద్రవం.నూనెను కొత్తిమీర ఆకులనుండే కాకుండా కొత్తిమీర విత్తానాలైన ధనియాలనుండి కూడా సంగ్రహిస్తారు.నూనెను సాధారణంగా స్టీము డిస్టిలేసను విధానంలో ఉత్పత్తి చేస్తారు.ఆకులనుండి నూనెను తాజా ఆరబెట్టిన ఆకులనుండి తీస్తారు.
నూనె భౌతిక గుణాలపTTiక
నూనె యాంటీ బాక్టీరియాల్(బాక్టీరియా నిరోధక) ,యాంటీ ఫంగల్ (శిలీంద్ర నీరోధక),మరియు యాంటీ ఆక్సిడెంట్ గుణాలున్న పలు హైడ్రోకార్బన్ రసాయన సమ్మేళనాలను కల్గి వున్నది. నూనెను వైద్యపరమీన ఉపయోగానికై పార్మా సూటికల్ ఉత్పత్తులలో, సువాసనకై సువాసన ద్రవ్యాలలో(perfumes),రుచికి, వాసనకై వంటల్లో ఉపయోగిస్తారు.
కొత్తిమీర ఆకుల ఆవశ్యక నూనెలో 44 రకాల రసాయన సమ్మేళన పదార్థాలు వున్నట్లు గుర్తించడైనది.వీటిలో ఎక్కువ శాతం ఆరోమాటిక్ ఆమ్లాలు వున్నవి.వాటిలో ముఖ్యమైన కొన్ని రసాయన సమ్మేళనాలను దిగువ పట్టికలో ఇవ్వడమైనది
కొత్తిమీర గింజల నూనెలో/దనియాల నూనెలో 53 రసాయన సంయోగ పదార్థాలు వున్నవి.వాటిలో ముఖ్యమైనవి దిగువ పట్టికలో ఇవ్వబడినవి.
అర్జెంటినా కొత్తిమీర గింజల/ధనియాల నూనెలో 68.9 -87% లినలూల్ అనే రసాయన సంయోగ పదార్థం వుండును.ఇరాన్ లో తయారగు నూనెలో 40.9 -79.9%వరకు లినలూల్ వుండును.గింజల/ధనియాల నూనెలో ఇంకా are γ-terpinene, neryl acetate, α-pinene, p-cymene, dodecanal మరియు 2E-dodecanal. వున్నవి.
జీలకర్ర నూనె
జీలకర్ర నూనె ఒక ఆవశ్యక నూనె.జీలకర్రను వంటింట్లో వుందు తప్పని సరి పోపు సామాను.జీలకర్రను వంటింల్లో ఉపయోగిస్తారు.అంతేకాదు జీలకర్ర చూర్ణాన్ని దేశీయ,ఆయుర్వేద వైద్యంలోఉపయోగిస్తారు.ఈజిప్టులు జీలకర్రను తలనొప్పి నివారణకై వాడేవారని తెలుస్తున్నది.
ఆవశ్యక నూనెలు (ఆంగ్లం: Essential Oils) అనేవి మొక్కల నుండి, చెట్లనుండి ఉత్పత్తిచేయు నూనెలు. ఆవశ్యక నూనెలలో అత్యధిక భాగం మొక్కల/చెట్ల భాగాలనుండి అనగా ఆకులు, వేర్లు, కాండం ల బెరడు, కాండం, పూమొగ్గలు, పూలరెమ్మలు, మరియు పళ్ల పైనున్న తొక్కలు (peels/skins) వంటి వాటిలో లభించును [1]. అతితక్కువగా కొన్ని రకాల ఆవశ్యక నూనెలను విత్తానాల నుండి తీయుదురు. వీటిని నూనెలని వ్యవహరించినను వీటిలో కొవ్వు ఆమ్లాలు వుండవు. ఆవశ్యక నూనెలు జలవికర్షణ (hydrophobic) లక్షణం కలిగి, నూనెలలో, హైడ్రొకార్బను సాల్వెంట్ లలో కరుగు లక్షణాలు కలిగి వుండును. ఆవశ్యక నూనె లన్నియు సువాసన కలిగిన నూనెలే. ప్రతి ఆవశ్యక నూనె తనకంటూ ఇక ప్రత్యేక వాసన కలిగి వుండును. ఆవశ్యక నూనెలలో ఒకటి రెండు మినగా యించి మిగతా నూనెలన్నియు తక్కువ బాష్పికరణ/మరుగు ఉష్ణోగ్రత వున్న నూనెలే.తక్కువ ఉష్ణోగ్రత వద్దనే బాష్పీకరణ చెందు ద్రవాలను ఒలటైలులు (volatiles) అంటారు. ఆవశ్యకనూనెలను మొక్కల/చెట్ల యొక్క ఎసెన్సు (Essence=సారం) లు అని కూడా అంటారు
జీలకర్ర అంబేల్లే ఫెరా /అప్లసియే కుటుంబానికి చెందిన ఏకవార్షిక మొక్క.జీలకర్ర మొక్క వృక్షశాస్త్ర పేరు సినినమ్ సైమినమ్(Cuminum cyminum)మరియొక పేరు సినినమ్ ఓడోరమ్(C. odorum). జీలకర్ర మధ్యధర ప్రాంతానికి చెందిన మొక్క.ఇది ఏక వార్షికం.50 సెం.మీ వరకు ఎత్తు పెరుగును. మొక్కముదురు పచ్చనిఆకులను కల్గి వుండును. చిన్న పింకు రంగు పూలనుగుట్టులుగా పుష్పించును. జీలకర్ర మంచి జీర్ణకారిగా పనిచేయు ను. బిబ్లిక్ కాలంనుండి జీలకర్రను జీర్ణకారిగా వాడుచున్నట్లు తెలుస్తున్నది.
జీలకర్ర జన్మ స్థానం దక్షీణ మరియు నైరుతి ఆసియా.కానీ కొందరు ఇజ్రాయిల్ మరియు ఈజిప్ట్ అని భావిస్తారు.జీలకర్రను భారత దేశం,చైనా,పర్షియా,మరియు మధ్యధరాప్రాంత దేశాల్లో ఎక్కువగా వాడుతారు.
నూనె ప్రత్యేకమైన ఘాటైన మసలా వాసన కల్గి వున్నది.జీలకర్ర నూనెలో వుండు ప్రధాన సమ్మేళనాలు కుమినిక్, సైమెన్(cymene ),డై పెంటెన్,లిమోనెన్,పిల్లా ఆండ్రేన్(phellandrene)మరియు పైనేన్(pinene.)నూనె లేత పసుపు రంగులో లేదా బ్రౌన్ రంగులో వుండును.
జీలకర్ర నూనెను స్టీము డిస్టీలేసను పద్ధతిలో జీలకర్రనుండి సంగ్రహిస్తారు.
జీలకర్రనుండి నూనెను స్టీము డిస్టిలేసన్(ఆవిరి స్వేదన క్రియ) పద్ధతి ద్వారా సంగ్రహిస్తారు.స్టిము అనగా నీటి ఆవిరి.
డిస్టీలరు అను ఒక స్టీల్ పాత్రలో జీలకర్రను పొడిని తీసుకుని,ఆ పాత్ర అడుగునుండి స్టీమును పంపిస్తారు. జీలకర్ర గుండా వేడిగా వున్న(100°C కన్న ఎక్కువ ఉష్ణోగ్రతవున్న) పయనించు సమయంలో, వాటిలోని నూనెను ఆవిరిగా మార్చును.అదే సమయంలో ఉష్ణనశ్హ్టంవలన కొంత స్టిము నీరుగా మారును, నీటి ఆవిరి, మరియు నూనె ఆవిరులు డిస్టీలరు పైభాగాన వున్న ఒక గొట్టం ద్వారా కండెన్సరు కు వెళ్ళును. కండెన్సరులో ఆవిరి గొట్టం వెలుపలి భాగంలో చల్లని నీరు ప్రవహించు ఏర్పాటు వుండును. అక్కడ నీటి ఆవిరి మరియు జీలకర్ర నూనె ద్రవీకరణ చెంది, సంగ్రహణ పాత్రలో చేరును. సంగ్రహణ పాత్రలో జమ అయిన నూనె, నీటి మిశ్రమాన్ని కొన్ని గంటలు కదప కుండా వుంచాలి. అప్పుడు నూనె, నీరు వేరు వేరు పొరలుగా/మట్టాలుగా ఏర్పడును. నూనె సాంద్రత నీటి కన్న తక్కువ కావున పైభాగాన నూనె,ఆడుగు భాగాన నీరు చేరును, నూనెను వేరు పరచి, వడబోసీ భద్ర పరుస్తారు. పాత్రలో తీసుకున్న పరిమాణాన్ని బట్టి సంగ్రహణకు 5-6 గంటల సమయం పట్టును.
కౌశల్ మండా
కౌశల్ మండా (జ. 1980 మే 13) భారతీయ టెలివిజన్ నటుడు, మోడల్, సినిమా నటుడు, వ్యాపార ప్రకటనల చిత్ర దర్శకుడు. అతడు అనేక సినిమాలలో నటించాడు. అతడి " ద లుక్స్ ప్రొడక్షన్స్" అనే మోడల్ మేనేజిమెంటు ఏజన్సీకి వ్యవస్థాపకుడు మరియు సి.ఇ.ఓ. అతను భారతదేశంలో సుమారు 230 వాణిజ్య ప్రకటనలను రూపొందించాడు. తెలుగు సీరియల్ "ఎవ్వని చెదనుంచు (1983)" లో బాల నటుడిగా ప్రముఖ పాత్ర పోషించినందుకు తెలుగు టెలివిజన్ పరిశ్రమలో కౌశల్ మంచి పేరు పొందాడు. జెమిని టెలివిజన్ లో పేరొందిన సీరియల్ "చక్రవాకం (2003-2008) లో ప్రధాన పాత్ర పోషించాడు. డాన్స్ బేబీ డాన్స్ (2005) షోలో అతిథిగా ఉన్నాడు. జీ తెలుగు లోని "సూర్యవంశం" సీరియల్ (2017 -ప్రస్తుతం) లో ప్రధాన పాత్రధారునిగా నటిస్తున్నాడు. ప్రస్తుతం బిగ్ బాస్ తెలుగు-2 టెలివిజన్ రియాలిటీ షోలో పాల్గొన్నాడు. అతడు తెలుగు సినిమాలైన "రాజకుమారుడు (1999)" మరియు "మిస్టర్ పెరఫెక్ట్ (2011)" లలో సహాయ పాత్రధారునిగా నటించాడు. బిగ్- బాస్ తెలుగు-2 రియాలిటీ షోలో అనేక మండి అభిమానులను పొందాడు. అతనిని అభిమానించే వర్గం "కౌశల్ ఆర్మీ" గా పిలువబడుతుంది. బిగ్ బాస్ 2లో గెలుపొందిన అతను తనకు బహుమతిగా వచ్చిన నగదును కేన్సర్ బాధితుల కోసం వినియోగిస్తానని గ్రాండ్ ఫినాలె వేదికపై ప్రకటించాడు.
కౌశల్ 1981 మే 19న ఆంధ్రప్రదేశ్ రాష్ట్రంలోని విశాఖపట్నం లో జన్మించాడు. అతని తండ్రి ప్రభుత్వ ఉద్యొగి మరియూ నాటక రంగ కళాకారుడు. ఆంధ్రా విశ్వవిద్యాలయం నుండి 2003లో బి.టెక్ పూర్తిచేసాడు. అతను నీలిమా కౌశల్ ను వివాహమాడాడు. అతను పాఠశాల, కళాశాల స్థాయిలలో బ్యాడ్‌మింటన్ క్రీడాకారుడు. అతనికి కళాకారులలో అర్జున్ రాంపాల్ యిష్టమైన మోడల్ గానూ, కమల్ హాసన్ యిష్టమైన నటునిగానూ ఉన్నారు. అతను బాడీ బిల్డర్. అతను గుర్రపు స్వారీ కూడా చేస్తాడు. వీరి కుటుంబం వైజాగ్‌లోని సుజాతా నగర్‌లో ఉండేది. తర్వాత హైదరాబాద్‌కి వచ్చారు. అతను స్కూళ్లో చదువుతున్న రోజుల నుంచి ఆయన తండ్రిలా నటుడు కావాలని తపించాడు. తొలుత మోడలింగ్‌లో అవకాశాలు అందుకున్న ఆయన అనంతరం నటుడిగా మారాడు. మారుతి కార్గో, విజయ్ టెక్స్‌టైల్స్ వంటి సంస్థల వాణిజ్య ప్రకటనలకు మోడల్‌గా పనిచేసిన అతను మహేశ్ బాబు చిత్రం రాజకుమారుడితో వెండితెరపై కాలుమోపాడు. బుల్లితెరపై పలు ధారావాహికల్లో కౌశల్ నటిస్తున్నాడు. 200కిపైగా వాణిజ్య ప్రకటనల్లో నటించిన కౌశల్ హైదరాబాద్‌లో సొంతంగా యాడ్ ఏజెన్సీ, ప్రొడక్షన్ హౌస్ నిర్వహిస్తున్నాడు. 'లుక్స్' పేరుతో మోడలింగ్ ఏజెన్సీని 1999లో ప్రారంభించాడు. 1999లో మిస్టర్ ఇండియా పోటీల్లో ఫైనల్ వరకు వెళ్లాడు.
హరివంశ్‌ నారాయణ్‌ సింగ్‌
హరివంశ్ నారాయణ్ సింగ్ ఒక భారతీయ పాత్రికేయుడు మరియు రాజకీయవేత్త, ఇతను భారత పార్లమెంట్ రాజ్యసభ యొక్క ప్రస్తుత ఉప ఛైర్మన్.
చిలకలగూడ
చిలకలగూడ తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది సికింద్రాబాద్ జంక్షన్ రైల్వే స్టేషను అతి సమీపంలో ఉంటుంది. ఇక్కడి ప్రాంతం మధ్య తరగతివారు నివసించడానికి అనువుగా ఉండంతో, దక్షిణ మధ్య రైల్వే ఉద్యోగులు ఇక్కడే నివాసాలు ఏర్పరచుకున్నారు. దీని చుట్టుపక్కల ఉన్న ప్రాంతాలలో మహాత్మా గాంధీ విగ్రహం ఉన్న ప్రాంతం ప్రముఖమైనది. పద్మరావునగర్, సీతాఫల్‌మండి, నామాలగుండు, మెట్టుగూడ, పార్సీగుట్ట మరియు మైలర్‌గడ్డ మొదలైన ప్రాంతాలు చిలకలగూడకు సమీపంలో ఉన్నాయి.
తెలంగాణ రాష్ట్ర రోడ్డు రవాణా సంస్థ ఆధ్వర్యంలో చిలకలగూడ నుండి నగరంలోని వివిధ ప్రాంతాలకు బస్సులు నడుపబడుతున్నాయి. ఇక్కడికి సమీపంలో సికింద్రాబాద్ జంక్షన్ రైల్వే స్టేషను, సీతాఫల్‌మండి రైల్వే స్టేషనులు ఉన్నాయి.
మెట్రోరైలు రాకతో చిలకలగూడ జంక్షన్ రూపురేఖలు మారిపోతున్నాయి. 128 అడుగుల విస్తీర్ణంలో ఉండే చిలకలగూడ జంక్షన్‌లో కుడి వైపు (సికింద్రాబాద్‌ రైల్వే స్టేషన్‌), ఎడమ వైపు (బోయిగుడ) మెట్రో మార్గాలు వెళ్తున్నాయి. ఈ జంక్షన్ లో బస్సు, రైలు, మెట్రో రైలు ఒకేసారి పరుగులు పెడతాయి. రోడ్డుపై వాహనాలు వెళ్తుంటే వాటిపై ఉండే రైల్వే బ్రిడ్జిపై రైళ్లు పరుగెడతాయి. ఆపై నిర్మించిన మెట్రో ఆర్వోబీపై మెట్రో రైళ్లు వెళ్తాయి.
ఐకియా
ఐకియా IKEA అనేది ప్రపంచ ఖ్యాతి పొందిన స్వీడన్ మూలాలు కల ఒక బహుళ జాతీయ వాణిజ్య సంస్థ 1943 లో స్వీడన్ లో దీని ఆరంభం జరిగింది స్థాపించినది ఇంగ్వర్ క్రాంపార్డ్ 1958లో స్వీడన్‌లోని ఆమ్‌హాల్ట్‌లో తొలి స్టోర్‌ను ప్రారంభించిన ఐకేఈఏ.. క్రమేణా ప్రపంచవ్యాప్తంగా విస్తరించింది. ప్రపంచంలోనే అతిపెద్ద ఫర్నీచర్ రిటైలర్‌గా ఉన్న ఐకేఈఏ ప్రస్తుత వార్షిక ఆదాయం సుమారు రూ.3.30 లక్షల కోట్లుగా ఉన్నది. ఐకేఈఏ(ఐకియా)ను విస్తరిస్తే ఇంగ్వర్ కాంప్రాడ్ ఎల్మ్ టరిడ్ అగన్నరిడ్ అని ఇందులో  మొదటి రెండు పదాలు.. ఆ సంస్థ వ్యవస్థాపకుడు ఇంగ్వర్ ఫీడర్ కాంప్రాడ్‌ను సూచిస్తాయి. ఇక చివరి రెండు పదాలు ఆయన పుట్టిన ప్రాంతాన్ని చెబుతాయి ముఖ్యంగా ఇంటికి కావాల్సిన అన్ని రకాల ఉత్పత్తులు, ఫర్నిచర్ ఐటెమ్స్ వీళ్ళే డిజైన్ చేస్తారు, అమ్ముతారు కూడా ప్రపంచవ్యాప్తంగా ఐకియా తన ఫర్నిచర్ ను విడిభాగాల (రెడీ టు ఫిట్) రూపంలోనే అందిస్తుంది.ప్రపంచవ్యాప్తంగా ఐకియాకు 49 దేశాల్లో 400కు పైగా స్టోర్లున్నాయి.
ఫర్నిచర్ విడిభాగాలను ఇంటికి తీసుకెళ్లి కొనుగోలుదారుడే బిగించుకోవాల్సి ఉంటుంది కేవలం విడి భాగాలు మాత్రమే కాక ఫినిష్ డ్ ప్రోడక్ట్స్ కూడా అమ్ముతారు ఫర్నిచర్ ప్రోడక్ట్స్ మాత్రమే కాక వంట గదికి కావాల్సినవి (మోడ్యులర్ ప్లాట్ ఫార్మ్ లాంటివి) , వంట గదిలో కావాల్సినవి, విద్యుత్ సామానులు, ఇంటి సామానులు, తోట సామానులు, పిల్లల గదిలోకి కావాల్సినవి అమ్ముతారు.
ఐకియ ఇండియా సీఈవో పీటర్‌ బెట్జల్‌ ,భారత్‌లో తన స్టోర్లను ఏర్పాటు చేయాలనే రూ.10,500 కోట్ల పెట్టుబడుల ప్రణాళికకు భారత ప్రభుత్వం ఆమోదం తెలిపింది. 2025 కల్లా ఐదు భారతీయ నగరాల్లో 25 స్లోర్లను ప్రారంభించాలని ఐకియ ప్రణాలిక. హైదరాబాద్‌ లోని హైటెక్ సిటీ ప్రాంతంలో తన భారీ స్టోర్‌ (హే స్టోర్స్‌ )నిర్మాణానికి శంకుస్థాపనను 2016 ఆగస్టులో చేపట్టి 09 ఆగస్టు 2018 న ప్రారంభించినది ఇది భారత్ లో మొట్టమొదటి స్టోర్. ఈ స్టోర్ కోసం తెలంగాణా ప్రభుత్వం 13 ఎకరాల్ని కేటాయించింది. ఇందులో 4 లక్షల చదరపు అడుగుల విస్తీర్ణంలో ఈ స్టోర్ ను నిర్మించారు.ఈ షోరూము మొత్తం ఒక్కసారి తిరిగితే దాదాపు ఏడు కిలోమీటర్లు అవుతుంది. రూ.1000 కోట్ల పెట్టుబడితో ఏర్పాటు చేసిన ఈ స్టోర్ లో ప్రత్యక్షంగా 950 మందికి ఉపాధి కల్పిస్తుండగా. దాదాపు 1500 మందికి పైనే పరోక్షంగా ఉపాధిని కల్పించనున్నారు ఇందులొ 50 శాతం పైగా మహిళలు .మొత్తం 7500 ఉత్పత్తులు ఈ స్టోర్‌లో లభిస్తాయి. అందులో 20 శాతం ఉత్పత్తులను స్థానికంగా కొనుగోలు చేస్తున్నట్లు ఐకియా ప్రతినిథులు వెల్లడించారు. ఈ స్టోర్ లో లభించే  దాదాపు 1000 ఉత్పత్తులు రూ. 200 లోపే లభించనున్నాయి. ఫర్నిచర్‌, ఇతర వస్తువులను కొనుగోలుదారుల ఇంటికి వెళ్లి బిగించేందుకు అర్బన్‌క్లాప్‌ అనే సంస్థతో ఐకియా ఒప్పందం కుదుర్చుకుంది. వినియోగదారులు కొనుగోలు చేసిన వస్తువులను వారి ఇళ్లకు చేర్చడానికి  గతి కార్పొరేషన్‌తో ఒప్పందం కుదుర్చుకుంది.ఈ స్టోర్‌లో రెస్టారెంట్ కూడా ఉంది. ప్రపంచంలో అన్ని ఐకియా స్టోర్స్‌లోకెల్లా అతి పెద్ద రెస్టారెంట్ ఇక్కడే ఉంది. 1000 సీట్ల ఈ రెస్టారెంట్‌లో సగం ఆహార పదార్థాలు స్వీడిష్ స్పెషాలిటీస్ కాగా మిగిలిన సగం ఇండియన్ ఆహార పదార్థాలు.ఈ స్టోర్ 365 రోజులూ ఉదయం 10 గంటల నుంచి రాత్రి 11 గంటల వరకు ఓపెన్ చేసి ఉంటుంది.
ఐకియా వలన ఫర్నిషింగ్ రంగంలో చాలా మార్పులు రావొచ్చుఇంట్లో వినియోగించే వివిధ రకాల ఫర్నీచర్‌, కిచెన్‌ సామాగ్రి, గృహాలంకరణ ఉత్పత్తులు, వార్డ్‌ రోబ్స్‌, బెడ్స్‌, మ్యాట్రెసెస్‌ తదితర ఐకియా ఉత్పత్తుల ధర స్థానిక రిటైలు రంగంపై ప్రభావం చూపుతుంది.
భారతదేశంలో ఫ్రెంచి కాలనీల విముక్తికి కారణాలు
భారతదేశంలో ఫ్రెంచ్ కాలనీలు మొదట 1664 తూర్పు భారతదేశ సంస్థ (ఈస్ట్ ఇండియా) ను స్థాపించారు, ఇది భారతదేశపు లొ వర్తకం చేసిన మొట్టమొదటి ఫ్రెంచ్ కంపెనీ కంపెనీ ఇది కోల్బెర్ట్ ప్రత్యక్ష పర్యవేక్షణలో ప్రారంభించబడింది ఇదే సమయంలొ ఇంగ్లాండ్లో వర్తకులు బ్రిటీష్ పభుత్వం వారి వర్తకులకు వర్తక కాలనీల ఏర్పాటుకు ప్రోత్సాహం అందించినది దీని వలన ఫ్రెంచ్ వారు భారతదేశంలో తమని తాము నిరూపించుకోవడానికి చేసిన ప్రయత్నాలు మంచి విజయాన్ని చేరలేదు. మడగాస్కర్లో ఒక కాలనీని ఏర్పరచడానికి విఫలమైన ప్రయత్నాల తరువాత, 1670 లో కోరమాండల్ తీరంలో పాండిచేరి స్థాపించబడింది ఇది ఫ్రెంచ్ ఈస్ట్ ఇండీస్ ప్రధాన కేంద్రంగా మారింది. ఫ్రాంకోయిస్ మార్టిన్ 1674 లో పాండిచ్చేరి పునాదులు వేశాడు.రెండు సంవత్సరాల తరువాత బెంగాల్లో చండెర్నగరలో ఒక కర్మాగారం ఏర్పాటు చేయబడింది.
కానీ ఫ్రెంచ్ ఈస్ట్ ఇండియా కంపెనీ క్షీణించింది.ఔరంగజేబ్ (1707) మరణం తరువాత అంతర్గత ఆటంకాలు ప్రారంభమైన భారతదేశంలో మొగల్ సామ్రాజ్యం యొక్క వినాశనం స్థానిక రాకుమారులు మరియు గవర్నర్ల వివాదాలలొ ఆంగ్లేయులు మరియు ఫ్రెంచ్ వారి జోక్యం పెరిగింది.ఇలా 1720 నాటికి ఇది భారతదేశంలో భవిష్యత్ కొసం పోరాటం ఆంగ్లేయులు మరియు ఫ్రెంచ్ల మధ్యమెదలైది.లా బౌర్దొన్నేయ్ మరియు డ్యూప్లెక్స్ల కింద ఉన్న ఫ్రెంచ్, మొదట, ఆధిపత్యాన్ని కాపాడుకుంది; కానీ ఆంగ్లేయుల విజయం సాధించారు,మద్రాసులోని ఆంగ్లేయులు మరియు పాండిచ్చేరిలో ఉన్న ఫ్రెంచ్లు వ్యతిరేక పక్షాలు తీసుకున్నాయి మరియు ఐక్య-లా-చాపెల్లే ఒప్పందంతో సంబంధం లేకుండా స్థానిక సైన్యంలో కలసి ఒకరితో ఒకరు పోరాడారు ఇందులొ పాండిచ్చేరి గవర్నర్ డ్యూప్లెక్స్ కి కీలక పాత్ర కానీ ఫ్రెంచ్ కంపెనీ డైరెక్టర్లు వారి గవర్నర్-జనరల్ డ్యూప్లెక్స్ పట్ల అసంతృప్తి చెందారు, డ్యూప్లెక్స్ ఇంపీరియల్ ప్రాజెక్టులను వారు అర్థం చేసుకోలేరు, మరియు వ్యాపార ప్రయోజనాలకు లొంగి ఉండటం వారిని ఆగ్రహం తెప్పించింది . వారు ఇంగ్లీష్ కంపెనీతో చర్చలు జరిపారు మరియు డ్యూప్లెక్స్ ను తొలగించి 1754 లో ఆగష్టులో పాండిచ్చేరికి వేరొక గవర్నర్-జనరల్ ను నియమించారు. ఇది పాండిచేరిని నాశనం అవటాని దారితీసింది , బ్రిటీష్ వారు కోరమాండల్ తీరంలో వారి ఆధిపత్యం సాధించారు; మరియు జూన్ 26, 1756 న ప్లాస్సీలో క్లైవ్ విజయం, భారతదేశంలో ఆంగ్లేయుల ప్రత్యేక సార్వభౌమాధికారానికి పునాది వేసింది. దీని తరువాత ఆంగ్లేయులు భారతదేశంలో తమ స్థావరాలను నిలుపుకోవటానికి ఫ్రెంచ్ వారికి అనుమతి ఇచ్చారు అందువలన పాండిచేరి, మహే, యానం, కరైకల్ మరియు చంద్రనగర్ 1954 వరకు ఫ్రెంచ్ భారతదేశంలో భాగంగా ఉన్నాయి. 
18 అక్టోబరు 1954 న పాండిచేరి మున్సిపల్ మరియు కమ్యూన్ పంచాయతీలో 178 మంది పాల్గొన్న సాధారణ ఎన్నికలలో, 170 మంది స్వతంత్రానికి అనుకూలంగా ఉన్నారు మరియు ఎనిమిది మందికి వ్యతిరేకంగా ఓటు వేశారు.దీని ద్వారా ఫ్రెంచ్ పాలన నుంచి ఫ్రెంచ్ ఇండియన్ భూభాగాల ఇండియన్ యూనియన్కు వాస్తవ బదిలీ నవంబరు 1, 1954 న జరిగింది,
మరియు పాండిచేరి కేంద్ర పాలిత ప్రాంతంగా స్థాపించబడింది.అయితే ఫ్రాన్స్ మరియు భారతదేశం మధ్య భూభాగ ఒప్పందపు అధికారిక ఒప్పందాన్ని 16 ఆగష్టు 1962 లో సంతకం చేశారు